Vyhodnotenie medzirezortného pripomienkového konania
o návrhu na uzavretie Rámcového dohovoru o ochrane a trvalo udržateľnom rozvoji Karpát.

	Orgán		Pripomienka		
	Poznámka	
1. 	MZV SR	Obal	Na obale materiálu musí byť pod predkladateľom uvedená rubrika „Spolupodpisuje“ a v nej minister zahraničných vecí, keďže tento podľa článku 12 Zásad vlády SR pre oblasť medzinárodných zmlúv (uznesenie vlády SR č.615/1997) musí spolupodpísať každý návrh na uzavretie medzinárodnej vládnej zmluvy.	O	A		
2.		Návrh uznesenia vlády SR	1. bod A.1 odporúčame upraviť:
„uzavretie Rámcového dohovoru o ochrane a trvalo udržateľnom rozvoji Karpát podľa predloženého návrhu (ďalej len „dohovor“)“	O	A		
3.			2. odporúčame doplniť časť B a ostatné časti uznesenia zodpovedajúco preznačiť
„B 	súhlasí
B.1 s tým, že jej dohovor nebude po podpise znovu predložený“	O	A		
4.			3. v časti C je potrebné nahradiť slovo „Poveruje“ slovom „Splnomocňuje“	O	A		
5.			4. v časti D je potrebné vypustiť úlohu pre ministra zahraničných vecí. Podľa článku 15 Zásad vlády pre oblasť medzinárodných zmlúv plnú moc na podpis zmluvy zabezpečuje MZV SR na žiadosť gestora podanú najneskôr 10 dní pred podpisom zmluvy. K žiadosti musí byť priložené platné uznesenie vlády SR. 
Namiesto toho je potrebné upraviť časť D uznesenia takto:
„D 	ukladá 
ministrovi životného prostredia
D.1	požiadať ministra zahraničných vecí, aby oznámil schválenie dohovoru podľa vnútroštátnych právnych predpisov depozitárovi 
D.2 	požiadať ministra zahraničných vecí, aby zabezpečil vyhlásenie dohovoru v Zbierke zákonov Slovenskej republiky 
ministrovi životného prostredia
ministrovi hospodárstva
ministrovi dopravy, pôšt a telekomunikácií
ministrovi pôdohospodárstva
ministrovi výstavby a regionálneho rozvoja
ministrovi práce, sociálnych vecí a rodiny
D.3 zabezpečiť vykonávanie dohovoru po nadobudnutí jeho platnosti pre Slovenskú republiku	O	A		
6.		Predkladacia správa	Predkladacia správa by mala byť doplnená o konštatovanie, že Rámcový dohovor sa považuje za medzinárodnú zmluvu vládnej povahy, keďže svojím významom presahuje rámec pôsobnosti jedného ústredného orgánu štátnej správy. Predkladacia správa by tiež mala obsahovať predpokladaný dopad záväzkov dohovoru na štátny rozpočet SR. V tejto súvislosti odporúčame MŽP SR, aby uviedlo, že na Kyjevskej konferencii splnomocnencov bude pri príležitosti prijatia textu dohovoru prijatá tiež Rezolúcia. Rezolúciou bude okrem iného zriadený Medzivládny výbor pozostávajúci zo zástupcov signatárskych štátov a zároveň UNEP bude zabezpečovať funkcie dočasného sekretariátu. Signatári sa v rezolúcii zaviažu  prispieť rovnakým dielom na výdavky dočasného sekretariátu ročne do výšky 150.000 USD do nadobudnutia platnosti dohovoru. Pokiaľ nebude možné príspevok SR (cca 30.000 USD v závislosti od počtu signatárov) uhradiť z rozpočtovej kapitoly MŽP SR, bude potrebné doplniť uznesenie vlády o úlohu pre ministra financií zabezpečiť potrebné zdroje na uhradenie tohto príspevku. Takisto bude v budúcnosti potrebné, aby vláda SR schválila platenie členských príspevkov SR podľa článku 17 dohovoru.	O	A		
7.		Slov. prekl.
čl. 1 ods. 1	V článku 1 ods.1 odporúčame doplniť „opisujú a zobrazujú v prílohe“.	O	A		
8.		čl. 18 ods. 1	V článku 18 ods.1 odporúčame uviesť „protokoly k dohovoru“.	O	A		
9.		čl. 19	V článku 19 odporúčame používať pojem „zmeny“ namiesto „doplnky“.	O	N	Môže byť doplnok alebo zmena textu a zmena textu je vždy doplnok	
10. 		čl. 19 ods. 4	V článku 19 ods.4 odporúčame nahradiť pojem „vstúpia do platnosti“ pojmom „nadobudnú platnosť“.	O	A		
11.		čl. 21 ods. 1	V článku 21 ods.1 odporúčame upraviť na „otvorený na podpis“.	O	A		
12.		čl. 21 ods. 2 až 4	Článok 21 ods.2 až 4 odporúčame upraviť takto:
„(2) Tento dohovor podlieha ratifikácii, prijatiu alebo schváleniu signatármi. K dohovoru budú môcť pristúpiť aj krajiny, ktoré nie sú signatármi. Ratifikačné listiny, listiny o prijatí, schválení a prístupe budú uložené u depozitára.
(3) Dohovor nadobudne platnosť na deväťdesiaty deň po dni uloženia štvrtej listiny potvrdzujúcej ratifikáciu, schválenie, prijatie [alebo prístup].
(4) Potom dohovor nadobudne platnosť pre každú ďalšiu zmluvnú stranu na deväťdesiaty deň po dni uloženia jej ratifikačnej listiny, listiny o schválení, prijatí alebo prístupe“.	O	A		
13.		čl. 24 ods. 2 písm. b) 	Článok 24 ods.2 písm. b) odporúčame upraviť na „uloženie každej ratifikačnej listiny, listiny o prijatí, schválení alebo prístupe,“	O	A		
14.	MV SR 
Sekcia verejnej správy		očíslovať strany dohovoru,	O	A		
15.			v záhlaví rámcového dohovoru uviesť štáty – zmluvné strany, ktoré dohovor podpisujú,	O	N	V predkladacej správe sú uvedené štáty ako potencionálni signatári. Do procesu ratifikácie nie sú zmluvné štáty zmluvnými stranami tohto dohovoru. K dohovoru môžu pristúpiť aj ďalšie „zmluvné strany“ mimo súčasných potenciálnych zmluvných strán	
16.		Predkadacia	priložiť doložku finančných, ekonomických, environmentálnych vplyvov a vplyvov na zamestnanosť, resp. uviesť tieto skutočnosti v predkladacej správe,	O	A		
17.			čísla článkov dohovoru a ich názvy formátovať do stredu dokumentu,	O	A		
18.		čl. 14	vypustiť v článku 14, v bode 5.ods. b) text: .... „štátnu, medzivládnu alebo nevládnu“ ....,	O	N	Účasť na zasadaní v špecifických otázkach nie je možné riešiť bez prizvania expertov štátnej, medzivládnej alebo nevládnej organizácie.	
19.		čl. 15	v článku 15 uviesť, kde bude sídlo sekretariátu.	O	N	O sídlo trvalého sekretariátu Komisie sa uchádza viacero štátov. Dočasný sekretariát bude zabezpečovať UNEP (program OSN pre životné prostredie) a to až do doby ratifikácie	
20.	MV SR	čl. 1 ods. 1	V článku 1 ods. 1 nahradiť znenie v zátvorke „v tomto dokumente ďalej ako „Karpaty““   znením „ďalej len „Karpaty““.	O	A		
21.		čl. 14 ods. 1	V článku 14 ods. 1 nahradiť znenie v zátvorke „v tomto dokumente ďalej ako „konferencia““ znením „ďalej len „konferencia““.	O	A		
22.		čl. 21 ods. 3	V článku 21 ods. 3 a ods. 4 nahradiť slová „Dohovor vstúpi do platnosti“ slovami „Dohovor nadobudne platnosť“.	O	A		
23.		čl. 24 ods. 1	V článku 24 ods. 1 nahradiť slovné spojenie „ukrajinská vláda“ slovami „vláda Ukrajiny“.	O	A		
24.	MF SR	Predkladacia	Vzhľadom na to, že z čl.17 návrhu rámcového dohovoru vyplýva potreba prispievať do rozpočtu dohovoru, žiadame v zmysle čl. 9 Zásad vlády SR pre oblasť medzinárodných zmlúv schválených Uznesením vlády SR č.615/97 zo dňa 26.8.1997  doplniť predložený materiál (Predkladaciu správu) o informáciu o dopadoch na štátny rozpočet SR a 

taktiež o Doložku prednosti medzinárodnej zmluvy pred zákonmi SR (čl.7 ods.5 Ústavy SR).	O

O	A

N	

Karpatský dohovor nepokladáme za zmluvu podľa článku 7 ods.5 (nezakladá priamo práva alebo povinnosti fyz. alebo práv. osôb), nepokladáme ho ani za zmluvu podľa článku 7 ods.4 Ústavy (nepovažujeme ho za zmluvu, na vykonanie ktorej je potrebný zákon, ani za zmluvu, z ktorej vzniká členstvo SR v medz. organizácii).	
25.	MK SR	čl. 11 a Návrh uznesenia vlády SR	V súvislosti s obsahom Článku 11 Kultúrne dedičstvo a tradície a čiastočne  Článku 9 Trvalo udržateľný rozvoj turistického ruchu, ktorý zahŕňa taktiež problematiku kultúrneho dedičstva, žiadame zvážiť doplnenie bodu C.2. návrhu uznesenia vlády SR - zabezpečiť uplatňovanie Rámcového dohovoru o ochrane a trvalo udržateľnom rozvoji Karpát v Slovenskej republike, po nadobudnutí jeho účinnosti -  o ministra kultúry.	O	A		
26.	MP SR		Bez garantovania dostatočných finančných prostriedkov pre zabezpečenie dohovoru ( v oblasti LPF a PPF ) nemožno zo strany MP SR súhlasiť s prijatím ďalších úloh a záväzkov.	Z	A	Dopad na štátny rozpočet a úhrada výdavkov spojených s účasťou na Karpatskej konvencii je vymedzený v predkladacej správe.	
			Súčasne požadujeme, aby v predloženom návrhu boli stanovené zdroje na realizáciu úloh, vyplývajúcich z Rámcového dohovoru. V opačnom prípade bude mať dohovor v podmienkach SR len formálny charakter, čo zase nemožno akceptovať.				
			V oblasti plnenia medzivládnych dohôd s niektorými navrhnutými signatármi dohovoru na riešení otázok TUR vodných zdrojov a protipovodňovej ochrany, požadujeme tiež zohľadniť  skutočnosť pri stanovovaní Konferencie zmluvných strán ( čl. 19 alebo 21 ), že tento Rámcový dohovor nesmie byť na úkor ujmy práv a záväzkov vyplývajúcich pre signatárov.				
			Dovoľujeme si tiež pripomenúť, že súčasne platná legislatíva v oblasti ochrany pôd nepozná pojem „ integrovaného manažmentu PF „  ako ani pojem „ integrovanej starostlivosti o PF „  ( čl. 2 bod e, čl. 3 ).				
			V prípade prijatia Rámcového dohovoru požadujeme poskytnutie možnosti delegovania zástupcu lesného hospodárstva z MP SR do všetkých orgánov zmluvných strán. Súčasne požadujeme, aby už v návrhu dohovoru ( v čl. 17 ) bolo taxatívne stanovené rozpätie príspevku, ktorým jednotlivé zmluvné strany budú prispievať do rozpočtu dohovoru.				
			V predkladacej správe sa tiež uvádza, že v procese prípravy Rámcového dohovoru boli oslovené všetky relevantné rezorty a ich pripomienky boli použité v negociačnom procese. O účasti svojho zástupcu na tejto úrovni ale nemáme dostupné informácie.				
			Horeuvedené skutočnosti požadujeme zapracovať. Preto vyjadrenie súhlasného stanoviska rezortu MP SR k predloženému návrhu Rámcového dohovoru môže byť až po zapracovaní našich pripomienok a požiadaviek. V súčasne predkladanej podobe nesúhlasíme s predložením materiálu na rokovanie vlády SR.				
		Návrh uznesenia	V tejto súvislosti nemôžeme akceptovať ani znenie bodu C.2. návrhu uznesenia vlády SR a to s uložením úlohy ministrovi pôdohospodárstva SR v takej podobe, ako to formuluje predkladaný návrh dohovoru.				
27	GP SR	čl. 16 	Zátvorku v texte nahradiť slovami „písm. e)“	O	A		
28.	ÚNMS	čl. 1 ods. 1	V článku 1 ods. 1 nahradiť slová „(v tomto dokumente ďalej ako “Karpaty”)“ slovami „(ďalej len “Karpaty”)“.	O	A		
29.		čl. 14 ods. 1	V článku 14 ods. 1 nahradiť slová „(v tomto dokumente ďalej ako “konferencia”)“ slovami „(ďalej len „konferencia“)“.	O	A		
30.		čl. 16	V článku 16 nahradiť slová „odsekom 2 (e)“ slovami „ods. 2 písm. e)“.	O	A		
31.		čl. 18 ods. 3	V článku 18 ods. 3 nahradiť slovo „odsekom“ slovom „ods.“ a vypustiť slová „tohto dohovoru“.	O	A		
32.		čl. 19, 21, 22	V článkoch 19, 21 a 22 nepožívať pri časovom označení predložku „na“.	O	A		
33.		čl. 24 ods. 4 písm. e)	V článku 24 ods. 4 písm. e) nahradiť slovo „odseku“ slovom „ods.“.	O	A		
34.	újd sr	čl. 2 ods. 2 písm. d)	Slovo „ pracovníkov“ odporúčame nahradiť slovom „zamestnancov“.	O	N	Slovenský preklad vychádza z pojmu „stakeholders“, v rámci negociačných procesov sa budú zúčastňovať prijímania rozhodnutí nielen zamestnanci inštitúcií, ale aj experti mimovládnych organizácií, ktorí nemusia byť v zamestnaneckom pomere s príslušnou organizáciou.	
35. 	ÚVO	čl. 6 písm. b)	navrhujeme zmeniť slovo „manažment“ za iné slovo napr. zdroj, obsah a pod.	O	N	Slovo „manažment“ je slovenské slovo, ktoré sa bežne používa.	
36.		čl. 14	upraviť číslovanie odsekov	O	A	pravdepodobne došlo k chybe na internetovej stránke MŽP SR	
37. 		čl. 16	slovo „v súlade“ zameniť za slovo „podľa“	O	N	Slovné spojenie „ v súlade s článkom....“ je v medzinárodných zmluvách obvyklé. 	
38.	MH SR	čl. 10 ods. 1	Od čistejších výrobných technológií nemožno očakávať, že zabezpečia „náležitú ochranu pred vznikom priemyselných havárií a och dôsledkami“. Žiadam upraviť príslušnú časť textu záväzku.	O	A	Text článku 10 ods. 1 bol preformulovaný.	

Vyhodnotenie medzirezortného pripomienkového konania

Spôsob pripomienkového konania: bežný (materiál bol zaslaný na medzirezortné pripomienkové konanie listom č. 40 – 222/2003- min. zo dňa 14. apríla 2003

Zoznam oslovených subjektov:
1.	Pál Csáky, podpredseda vlády SR 
2.	Ministerstvo dopravy, pôšt a telekomunikácií SR
3.	Ministerstvo zahraničných vecí SR
4.	Ministerstvo vnútra SR
5.	Ministerstvo hospodárstva SR
6.	Ministerstvo financií SR
7.	Ministerstvo kultúry SR
8.	Ministerstvo obrany SR
9.	Ministerstvo školstva SR
10.	Ministerstvo zdravotníctva SR
11.	Ministerstvo výstavby a regionálneho rozvoja SR
12.	Ministerstvo spravodlivosti SR
13.	Ministerstvo práce, sociálnych vecí a rodiny SR
14.	Ministerstvo pôdohospodárstva SR
15.	Úrad vlády – odbor vládnej agendy

Počet oslovených subjektov: 15
Zaslali do stanoveného termínu:  13
Vôbec nezaslali: 
1.	Ministerstvo hospodárstva 
2.	Úrad vlády- odbor vládnej legislatívy

Bez pripomienok:
1.	Pál Csáky, podpredseda vlády SR
2.	Ministerstvo dopravy, pôšt a telekomunikácií SR 
3.	Ministerstvo obrany SR 
4.	Ministerstvo školstva SR
5.	Ministerstvo zdravotníctva SR 
6.	Ministerstvo výstavby a regionálneho rozvoja SR
7.	Ministerstvo spravodlivosti SR
8.	Ministerstvo práce, sociálnych vecí a rodiny SR

Počet pripomienok: 37

Z toho zásadných: 1 – Ministerstvo pôdohospodárstva SR